b"\n_START_ARTICLE_\nPamantasang Nankai\n_START_PARAGRAPH_\nAng Pamantasang Nankai (Ingles: Nankai University,\xc2\xa0'NKU) ay isang pampublikong unibersidad sa pananaliksik na matatagpuan sa Tianjin, Tsina. Ito ay isang Chinese Ministry of Education Class A Double First Class University._NEWLINE_Ito ay itinatag noong 1919, sa pamamagitan ng tanyag na mga edukador na sina\xc2\xa0Yan Xiu at Zhang Boling. Ang Pamantasang Nankai ay isa sa pinakaprestihiyosong unibersidad sa Tsina. Noong panahon ng digmaang Tsino-Hapones (1937-1945), ang Pamantasang Nankai, kasama ang Unibersidad ng Peking at Pamantasang Tsinghua ay nagsanib at nabuo ang National Changsha Provisional University, na inilipat nang lumaon sa Kunming at naging\xc2\xa0National Southwestern Associated University \xe8\xa5\xbf\xe5\x8d\x97\xe8\x81\x94\xe5\xa4\xa7. Sa Nankai nag-aral ang unang Premier ng Tsina na si\xc2\xa0Zhou Enlai, matematikong si\xc2\xa0Shiing-Shen Chern at Nobel laureates na sina\xc2\xa0Chen Ning Yang at Tsung-Dao Lee."